CELEX: 32011D1011(02)
Language: el
Date: 2011-10-10 00:00:00
Title: Απόφαση της Επιτροπής, της 10ης Οκτωβρίου 2011 , για την τροποποίηση της απόφασης 2007/602/ΕΚ για τη σύσταση της ομάδας διαλόγου των ενδιαφερόμενων μερών στους τομείς της δημόσιας υγείας και της προστασίας των καταναλωτών

11.10.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 299/6
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 10ης Οκτωβρίου 2011
   για την τροποποίηση της απόφασης 2007/602/ΕΚ για τη σύσταση της ομάδας διαλόγου των ενδιαφερόμενων μερών στους τομείς της δημόσιας υγείας και της προστασίας των καταναλωτών
   2011/C 299/07
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης, και ιδίως το άρθρο 169,
   Εκτιμώντας τα ακόλουθα:
   
               (1)
            
            
               Το άρθρο 169 της συνθήκης για τη λειτουργία της Ευρωπαϊκής Ένωσης αναθέτει στην Ένωση το καθήκον της εξασφάλισης υψηλού επιπέδου προστασίας των καταναλωτών με παράλληλη προώθηση του δικαιώματός τους για ενημέρωση και μεταξύ τους οργάνωση για την υπεράσπιση των συμφερόντων τους.
            
         
               (2)
            
            
               Με την απόφαση 2007/602/ΕΚ της Επιτροπής (1) συστάθηκε ομάδα διαλόγου των ενδιαφερόμενων μερών στους τομείς της δημόσιας υγείας και της προστασίας των καταναλωτών από τις 10 Οκτωβρίου 2007 για να συμβουλεύει την Επιτροπή σχετικά με τη βέλτιστη πρακτική κατά τη διαδικασία διαβούλευσης και, επίσης, για να την επικουρεί στην καλύτερη προσαρμογή των διαδικασιών της για τη συμμετοχή των ενδιαφερόμενων μερών στις ανάγκες αυτών, στους παραπάνω τομείς.
            
         
               (3)
            
            
               Σύμφωνα με το άρθρο 3 παράγραφος 4 της εν λόγω απόφασης, η θητεία των μελών της ομάδας είναι τετραετής και μη ανανεώσιμη. Ωστόσο, σε ό,τι αφορά μόνο τον πρώτο διορισμό των μελών, το ήμισυ των μελών διορίζεται για διετή μη ανανεώσιμη θητεία. Η Επιτροπή θέσπισε βραχύτερη χρονικά θητεία για το ήμισυ των μελών ώστε να περιορίσει τυχόν διακοπές στη λειτουργία λόγω της αντικατάστασης όλων των μελών της ομάδας.
            
         
               (4)
            
            
               Η Επιτροπή διόρισε τα μέλη της ομάδας διαλόγου των ενδιαφερόμενων μερών με την απόφαση 2007/793/ΕΚ της Επιτροπής (2) και προσδιόρισε τη διάρκεια της θητείας τους με την απόφαση 2009/783/ΕΚ της Επιτροπής (3). Συνεπώς, η θητεία δέκα μελών ορίστηκε στα τέσσερα χρόνια από την 29η Νοεμβρίου 2007 έως την 29 Νοεμβρίου 2011 και δέκα νέα μέλη διορίστηκαν με πλήρη τετραετή θητεία που λήγει τον Νοέμβριο του 2013.
            
         
               (5)
            
            
               Οι εργασίες της ομάδας διαλόγου των ενδιαφερόμενων μερών σημείωσαν πρόοδο όσον αφορά την εκπόνηση κώδικα καλής πρακτικής στις διαβουλεύσεις για τη Γενική Διεύθυνση Υγείας και Καταναλωτών. Η ανανέωση της σύνθεσης της ομάδας διαλόγου στη συγκεκριμένη χρονική στιγμή θα διέκοπτε τη διαδικασία και θα παρακώλυε τη συνέχεια των εργασιών.
            
         
               (6)
            
            
               Με βάση την εμπειρία, η τρέχουσα σύνθεση της ομάδας διαλόγου των ενδιαφερόμενων μερών έχει επιτύχει ισορροπία ως προς την αντιπροσώπευση τόσο της βιομηχανίας όσο και των μη κυβερνητικών οργανώσεων που δραστηριοποιούνται στους τομείς πολιτικής της Γενικής Διεύθυνσης Υγείας και Καταναλωτών και έχει εξασφαλίσει ευρύ φάσμα εμπειρογνωμοσύνης και γεωγραφικής κατανομής εντός της Ένωσης, καθώς και ισόρροπη εκπροσώπηση των φύλων.
            
         
               (7)
            
            
               Κατά συνέπεια, είναι δέον να διατηρηθεί η τρέχουσα σύνθεση της ομάδας διαλόγου των ενδιαφερόμενων μερών έως τον Νοέμβριο του 2013, όταν θα έχει ολοκληρώσει τη θητεία της,
            
         ΑΠΟΦΑΣΙΖΕΙ:
   Άρθρο 1
   Η απόφαση 2007/602/ΕΚ τροποποιείται ως εξής:
   
               1.
            
            
               Στο άρθρο 3, η παράγραφος 4 αντικαθίσταται από το ακόλουθο κείμενο:
               «4.   Μετά τον διορισμό τους τα μέλη παραμένουν εν ενεργεία έως τις 2 Νοεμβρίου 2013».
            
         
               2.
            
            
               Στο άρθρο 3, η παράγραφος 5 αντικαθίσταται από το ακόλουθο κείμενο:
               «5.   Τα μέλη που δεν είναι πλέον σε θέση να συμβάλουν αποτελεσματικά στις εργασίες της ομάδας, που παραιτούνται ή δεν τηρούν τους όρους που προβλέπονται στην παράγραφο 3 του παρόντος άρθρου ή του άρθρου 339 της συνθήκης για τη λειτουργία της Ένωσης, μπορούν να αντικατασταθούν από την Επιτροπή.»
            
         
               3.
            
            
               Στο άρθρο 3, η παράγραφος 7 αντικαθίσταται από το ακόλουθο κείμενο:
               «7.   Τα ονόματα των μελών που διορίζονται υπό την προσωπική τους ιδιότητα περιλαμβάνονται στο παράρτημα της παρούσας απόφασης. Τα ονόματα των μελών συγκεντρώνονται, υποβάλλονται σε επεξεργασία και δημοσιεύονται, σύμφωνα με τις διατάξεις του κανονισμού (ΕΚ) αριθ. 45/2001.»
            
         Άρθρο 2
   Το παράρτημα της παρούσας απόφασης με τα ονόματα των μελών της ομάδας διαλόγου των ενδιαφερόμενων μερών εισάγεται ως παράρτημα στην απόφαση 2007/602/ΕΚ.
   Άρθρο 3
   Η παρούσα απόφαση παράγει αποτελέσματα από τις 2 Νοεμβρίου 2011.
   
      Βρυξέλλες, 10 Οκτωβρίου 2011.
      
         
            Για την Επιτροπή
         
         John DALLI
         
            Μέλος της Επιτροπής
         
      
   
   
      (1)  ΕΕ L 234 της 6.9.2007, σ. 13.
   
      (2)  ΕΕ L 320 της 6.12.2007, σ. 33.
   
      (3)  ΕΕ L 279 της 24.10.2009, σ. 6.
   
      ΠΑΡΑΡΤΗΜΑ
      Η ομάδα διαλόγου των ενδιαφερόμενων μερών αποτελείται από τα ακόλουθα μέλη:
      
                   
               
               
                  BAX Willemien
               
            
                   
               
               
                  BERTELETTI KEMP Florence
               
            
                   
               
               
                  CEPONYTE Zita
               
            
                   
               
               
                  CZIMBALMOS Ágnes
               
            
                   
               
               
                  GALLANI Barbara
               
            
                   
               
               
                  GOUVEIA Rodrigo
               
            
                   
               
               
                  GRUNER Bernd
               
            
                   
               
               
                  HERVE Maryse
               
            
                   
               
               
                  KETTLITZ Beate
               
            
                   
               
               
                  KOSINSKA Monika
               
            
                   
               
               
                  KUTIN Breda
               
            
                   
               
               
                  LOGSTRUP Susanne
               
            
                   
               
               
                  RODRIGUEZ Nathalie
               
            
                   
               
               
                  ROSS Melody
               
            
                   
               
               
                  SHEPPARD Philip
               
            
                   
               
               
                  TIDDENS-ENGWIRDA Lisette
               
            
                   
               
               
                  VAN TICHELEN Sonja
               
            
                   
               
               
                  VINCENTEN Joanne
               
            
                   
               
               
                  VON ESSEN Garlich